|  |
| --- |
| grb srbije |
| РЕПУБЛИКА СРБИЈА |
| МИНИСТАРСТВО ПОЉОПРИВРЕДЕИ ЗАШТИТЕ ЖИВОТНЕ СРЕДИНЕ**- Управа за аграрна плаћања -**Број: 404-02-44/2016-07Датум: 31.8.2016. године |
| Булевар краља Александра 84, Београд |

**Предмет: измене конкурсне документације ЈН 6/2016, за набавку фотокондуктора за штампаче Lexmark x862de, наручиоца Министарства пољопривреде и заштите животне средине – Управа за аграрна плаћања, Булевар краља Александра 84, Београд, у складу са чланом 63. Закона о јавним набавкама („Службени гласник“ РС, бр. 124/2012, 14/2015 и 68/2015).**

У складу са чл.63. Закона о јавним набавкама врше се измене конкурсне документације на следећи начин:

**1**. На страни број 7 од 29 конкурсне документације, поглавље IV (Услови за учешће у поступку јавне набавке из чл.75. и 76. Закона о јавним набавкама и упутство како се доказује испуњеност услова), тачка 1.4 бришу се речи „и кадровског капацитета“.

Техничком грешком наведен је и кадровски капацитет, а наручилац тражи испуњење само пословног капацитета, као додатни услов.

У прилогу се налази измењена страна конкурсне документација број 7 од 29.

**2**. На страни број 13 од 29 конкурсне документације, поглавље V (Упутство понуђачима како да сачине понуду), тачка 1. (Средство финансијског обезбеђења за озбиљност понуде) бришу се речи „и банкарску гаранцију за повраћај авансног плаћања“.

Техничком грешком наведена је и банкарска гаранција, а наручилац је тражио само меницу као средство финансијског обезбеђења за озбиљност понуде.

Додаје се и став „Изабрани понуђач је дужан да достави средство финансијског обезбеђења за добро извршење посла“.

У прилогу се налази измењена страна конкурсне документација број 13 од 29.

**3**. На страни 14 од 29 конкурсне документације, поглавље V (Упутство понуђачима како да сачине понуду), тачка 17. се мења и гласи: „Уколико две или више понуда имају исту најнижу понуђену цену, као најповољнија биће изабарана понуда са краћим роком испоруке“.

У прилогу се налази измењена страна конкурсне документација број 14 од 29.

**4.** На страни број 29 од 29 конкурсне документације, поглавље XII (Образац потврде о референци) речи „ради учешћа у јавној набавци сториџ уређаја“, замењују се речима „ради учешћа у јавној набавци фотокондуктора за штампаче Lexmark x8620de“.

Техничком грешком наведен је погрешан назив јавне набавке.

У прилогу се налази измењена страна конкурсне документација број 29 од 29.

Потребно је да сви потенцијални понуђачи за предметни поступак јавне набавке измењене стране конкурсне документације одштампају и приложе као саставни део конкурсне документације.

 КОМИСИЈA